На основу члана 27 став 5 и члана 135 став 2 Закона о стечају („Сл. гласник РС“ бр. 104/09, 99/11, 71/12-одлука УС и 83/14 ), Националног стандарда број 5 - о начину и поступку уновчења имовине стечајног дужника, Агенција за лиценцирање стечајних управника као стечајни управник стечајног дужника
„МАЈЕВИЦА ХОЛДИНГ“ АД у стечају Бачка Паланка
и

„МАЈЕВИЦА ПОЉООПРЕМА“ АД у стечају Бачка Паланка

БАЧКА ПАЛАНКА

Жарка Зрењанина 123

 О Б Ј А В Љ У Ј Е
ПОЗИВ 
ЗА ДОСТАВЉАЊЕ ПОНУДА   

За пружање услуга процене вредности имовине стечајних дужника „Мајевица Холдинг“ ад у стечају, Бачка Паланка, м.бр. 08005613 и „Мајевица Пољоопскрба“ ад Бачка Паланка, м.бр. 08254699, на адреси Жарка Зрењанина 123, Бачка Паланка, и то:
· процене ликвидационе вредности појединачне имовине стечајних дужника, и 
· процене вредности стечајних дужника као правног лица. 

Процену вредности правног лица врши се методом ликвидационе вредности капитала или другом методом која је у складу са Међународним стандардима финансијског извештавања, којом се обезбеђује највећа вредност за повериоце,  а све са стањем на дан 31.12.2020. године.

Проценитељ ће такође :

· извршити процену целисходности продаје стечајног дужника као правног лица у односу на продају имовине стечајног дужника појединачно;
· дати правно мишљење у вези правног статуса имовине која је предмет процене, на основу презентиране документације.
Oдабир најбољег понуђача ће извршити одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.
Заинтересовани понуђачи, односно овлашћени представници, могу поднети захтев за достављање детаљних информација о условима учешћа на огласу на електронску адресу повереника стечајног управника sumar.nikola@gmail.com Понуде се предају најкасније до 2. априла 2021. године на адресу: АЛСУ-Пословна јединица за стечај у Новом Саду, 21101 Нови Сад, П.П. 311 или на електронску адресу повереника стечајног управника, где могу добити и све додатне информације.
